
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 157 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή επιχειρηματικού σχεδίου της εταιρείας 
«ΑΕΨΜΙΝΟΟ ΑΕ ΑΝΩΝΥΜΟΣ ΕΤΑΙΡΕΙΑ ΑΛΟΥΜΙ¬ 
ΝΙΟΥ & ΣΥΝΑΦΩΝ ΜΕΤΑΛΛΩΝ» με έδρα τα Οινό- 
φυτα Βοιωτίας, στις διατάξεις του ν. 3299/2004 
(ΦΕΚ 261/Α723.12.2004), άρθρο 3, παράγραφος 1, 

περίπτωση ε, υποπερίπτωση χί. 1 

Τροποποίηση απόφασης καθορισμού κυρώσεων και 
διαδικασίας επιβολής αυτών επί παραβάσεων του 
Κοινοτικού Κανονισμού 261/2004 «για την θέσπιση 
κοινών κανόνων αποζημίωσης των επιβατών αε¬ 
ροπορικών μεταφορών και παροχής βοήθειας σε 
αυτούς σε περίπτωση άρνησης επιβίβασης και μα¬ 
ταίωσης ή μεγάλης καθυστέρησης της πτήσης. 2 
Έγκριση υπερωριακής απασχόλησης των υπαλλή¬ 
λων του Υπουργείου Μακεδονίας - Θράκης έτους 


2007. 3 

Διόρθωση της υπ’ αριθμ. 20103/31.8.2006 απόφασης 
του Γ. Γ. Περιφέρειας Αττικής σχετικά με την 
έγκριση πρόσληψης πέντε (5) ατόμων με σύμβα¬ 
ση μίσθωσης έργου στον Δήμο Βουλιαγμένης... 4 


Διόρθωση της υπ’ αριθμ. Τ.Τ.20103/31.8.2006 απόφα¬ 
σης του Γ. Γ. Περιφέρειας Αττικής σχετικά με την 
έγκριση πρόσληψης πέντε (5) ατόμων με σύμβαση 
μίσθωσης έργου στον Αθλητικό Οργανισμό Δή¬ 
μου Βουλιαγμένης. 5 

Α. Κατάργηση του Νομικού Προσώπου στην Κοινό¬ 
τητα Αγιάσματος Ν. Καβάλας με την επωνυμία 
«Σχολική Επιτροπή Πρωτοβάθμιας Εκπαίδευσης 
Αγιάσματος» που συστάθηκε με την υπ' αριθμ. 
3959/1.4.1991 (ΦΕΚ 799/τ. Β730.9.1991) απόφαση του 
Νομάρχη Καβάλας και του Νομικού Προσώπου με 
την επωνυμία «Σχολική Επιτροπή Πρωτοβάθμιας 
Εκπαίδευσης Κοινότητας Πηγών» στην Κοινότη¬ 
τα Πηγών Ν. Καβάλας, που συστάθηκε με την υπ’ 
αριθμ. 1644/10.4.1991 (ΦΕΚ 470/τ.Β728.6.1991) από¬ 
φαση του Νομάρχη Καβάλας και 


7 Φεβρουάριου 2007 

Β. Σύσταση στο Δήμο Κεραμωτής Ν. Καβάλας ιδίου 
Νομικού Προσώπου με την επωνυμία «Ενιαία Σχο¬ 
λική Επιτροπή Πρωτοβάθμιας Εκπαίδευσης Αγιά¬ 


σματος- Πηγών». 6 

Σύσταση Γ ραφείου Οικονομικής Διοίκησης και Δια¬ 
χείρισης. 7 

Συμπλήρωση της σύνθεσης των Πολιτικών και Ποινι¬ 
κών Τμημάτων του Αρείο Πάγου, για το δικαστι¬ 
κό έτος 2006-2007. 8 


ΑΠΟΦΑΣΕΙ Σ 

(ΐ) 

Υπαγωγή επιχειρηματικού σχεδίου της εταιρείας 
«ΑΕυΜΙΝΘΟ ΑΕ ΑΝΩΝΥΜΟΣ ΕΤΑΙΡΕΙΑ ΑΛΟΥΜΙΝΙ¬ 
ΟΥ & ΣΥΝΑΦΩΝ ΜΕΤΑΛΛΩΝ» με έδρα τα Οινόφυτα 
Βοιωτίας, στις διατάξεις του ν. 3299/2004 (ΦΕΚ 261/ 
Α723.12.2004), άρθρο 3, παράγραφος 1, περίπτωση ε, 
υποπερίπτωση χί. 

Ο ΥΠΟΥΡΓΟΣ ΑΝΑΠΤΥΞΗΣ 

Με την υπ’ αριθμ. 16651/ΔΒΕ 2024/ν. 3299/2004/22.12.2006 
απόφαση του Υπουργού Ανάπτυξης, υπήχθη στις διατά¬ 
ξεις του νόμου 3299/2004 (ΦΕΚ 261/Α72004), άρθρο 3, 
παράγραφος 1, περίπτωση ε, υποπερίπτωση χί, επιχει¬ 
ρηματικό σχέδιο με τα παρακάτω στοιχεία: 

ΕΠΩΝΥΜΙΑ ΕΤΑΙΡΕΙΑΣ: ΑΕΨΜΙΝΟΟ ΑΕ 
ΑΝΤΙΚΕΙΜΕΝΟ: Κατασκευή και κατεργασία προϊόντων 
αλουμινίου 

ΤΟΠΟΣ ΕΠΕΝΔΥΣΗΣ: Οινόφυτα Βοιωτίας 
ΝΟΜΟΣ ΕΠΕΝΔΥΣΗΣ: Βοιωτίας 
ΥΨΟΣ ΕΠΕΝΔΥΣΗΣ: 7.462.232,40 € 

ΠΟΣΟΣΤΟ ΕΠΙΧΟΡΗΓΗΣΗΣ: 40% 

ΥΨΟΣ ΕΠΙΧΟΡΗΓΗΣΗΣ: 2.984.892,96 € 

ΝΕΕΣ ΘΕΣΕΙΣ ΑΠΑΣΧΟΛΗΣΗΣ: 0 
Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υπουργού 

Η Προϊσταμένη Διεύθυνσης 
Α. ΚΑΡΤΣΑΚΛΗ 

Αριθμ. Δ1/Δ/1333/148 (2) 

Τροποποίηση απόφασης καθορισμού κυρώσεων και δι¬ 
αδικασίας επιβολής αυτών επί παραβάσεων του Κοι¬ 
νοτικού Κανονισμού 261/2004 «για την θέσπιση κοινών 
κανόνων αποζημίωσης των επιβατών αεροπορικών 
μεταφορών και παροχής βοήθειας σε αυτούς σε πε¬ 
ρίπτωση άρνησης επιβίβασης και ματαίωσης ή με¬ 
γάλης καθυστέρησης της πτήσης». 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

- του ν.δ. 714/1970 «περί ιδρύσεως Διευθύνσεως Ενα¬ 
έριων Μεταφορών στο Υπουργείο Συγκοινωνιών και 
Οργανώσεως της Υπηρεσίας Πολιτικής Αεροπορίας» 
(ΦΕΚ/238/Α'), όπως τροποποιήθηκε με το ν. 1340/1983 
«Τροποποίηση διατάξεων του ν.δ. 714/1970» (Α' 35). 

- του ν. 1815/1988 περί κύρωσης του Κώδικα Αεροπο¬ 
ρικού Δικαίου (ΦΕΚ/250/Α'). 

- του π.δ. 56/1989 (ΦΕΚ Α' 28) περί «Οργανισμού Λει¬ 
τουργίας της ΥΠΑ». 

- του ν. 2898/2001, άρθρο 11 (ΦΕΚ/71/Α) με το οποίο 
συστήθηκε η Αεροπορική Αρχή στον Διεθνή Αερολιμένα 
Αθηνών. 

- του ν. 2338/1995 περί κύρωσης της σύμβασης μεταξύ 
του Ελληνικού Δημοσίου και της Εταιρείας με την επω¬ 
νυμία «Αερολιμήν Αθηνών Α.Ε.» (ΦΕΚ/250/Α'). 

- του Κοινοτικού Κανονισμού 261/2004 «για την θέσπι¬ 
ση κοινών κανόνων αποζημίωσης των επιβατών αερο¬ 
πορικών μεταφορών και παροχής βοήθειας σε αυτούς 
σε περίπτωση άρνησης επιβίβασης και ματαίωσης ή 
μεγάλης καθυστέρησης της πτήσης και για την κατάρ¬ 
γηση του Κανονισμού 295/1991». 

2. Τις διατάξεις του άρθρου 4 του ν. 1338/1983(Α' 34) 
όπως αντικαταστάθηκαν με το άρθρο 6 παρ. 4 του ν. 
1440/1984 (Α' 70) και τροποποιήθηκαν με τις διατάξεις 
του άρθρου 7 του ν. 1775/1988 (Α' 101), 31 του ν. 2076/1992 
(Α' 130), του ν. 2367/1995 (Α' 261) και 22 του ν. 2789/2000 
(Α' 21) και το άρθρο 48 του ν. 3427/2005 (Α' 312) καθώς 
και τις διατάξεις του άρθρου 3 του ν. 1338/1983, όπως 
το άρθρο αυτό αντικαταστάθηκε με το άρθρο 65 του 
ν. 1892/1990 (Α' 101). 

3. Την υπ’ αριθμ. ΥΠΑ/Δ1 /Δ/44137/2978/8.11.2004 από¬ 
φαση περί καθορισμού του αρμόδιου Φορέα για την 
εφαρμογή και παρακολούθηση του Κοινοτικού Κανο¬ 
νισμού 261/2004. 

4. Την ανάγκη καθορισμού αποτελεσματικών, αναλο¬ 
γικών και αποτρεπτικών κυρώσεων για τις παραβάσεις 
του Κοινοτικού Κανονισμού 261/2004, όπως αναφέρεται 
στην παράγραφο 3 του άρθρου 16 αυτού. 

5. Το γεγονός ότι από τη δημοσίευση της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Τροποποιούμε την υπ’ αριθμ. Δ1 /Δ/13770/980/14.4.2005 
απόφαση καθορισμού κυρώσεων και διαδικασίας επιβο¬ 
λής αυτών επί παραβάσεων του Κοινοτικού Κανονισμού 
261/2004 για την θέσπιση κοινών κανόνων αποζημίωσης 
των επιβατών αεροπορικών μεταφορών και παροχής 
βοήθειας σε αυτούς σε περίπτωση άρνησης επιβίβασης 
και ματαίωσης ή μεγάλης καθυστέρησης της πτήσης» 
και ειδικότερα, το άρθρο 3, παράγραφος 1 γίνεται ως 
ακολούθως: 


3.1. Σε περίπτωση παράβασης συντάσσεται αμέσως 
σχετική έκθεση, με συμπλήρωση ειδικού εντύπου, από το 
αερολιμενικό όργανο που είτε διαπίστωσε την παράβα¬ 
ση αυτοπροσώπως είτε του γνωστοποιήθηκε η παράβα¬ 
ση με την υποβολή έγγραφης αναφοράς ή καταγγελίας. 
Η επίδοση της έκθεσης παράβασης γίνεται: 

- σε περίπτωση παράβασης εκ μέρους του φυσικού 
προσώπου στο ίδιο το υπαίτιο πρόσωπο και 

- σε περίπτωση παράβασης εκ μέρους Νομικού προ¬ 
σώπου σε υπάλληλό του ή σε αντιπρόσωπό του. 

Στο ειδικό έντυπο (έκθεση παράβασης) πρέπει απα¬ 
ραίτητα να αναγράφονται τα εξής στοιχεία: 

α. Ημερομηνία - ώρα επίδοσης και αριθμός πρωτο¬ 
κόλλου της έκθεσης παράβασης. 

β. Όνομα και ιδιότητα του οργάνου που διενεργεί 
την επίδοση. 

γ. Όνομα, ιδιότητα και Διεύθυνση εργασίας του πα- 
ραλαμβάνοντος την έκθεση παράβασης. 

δ. Προσδιορισμός παράβασης καθώς και οι προβλε- 
πόμενες κυρώσεις βάσει σχετικής νομοθεσίας. 

ε. Ευκρινής υπογραφή του οργάνου επίδοσης και του 
παραλαμβάνοντος. 
στ. Κλήση σε απολογία. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. οικ. 503 (3) 

Έγκριση υπερωριακής απασχόλησης των υπαλλήλων 
του Υπουργείου Μακεδονίας - Θράκης έτους 2007. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τ ις διατάξεις: 

α) Του άρθρου 16 του ν. 3205/2003 (ΦΕΚ 297/Α'/2003) 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

β) Του άρθρου 90 του π.δ. 63/2005 (ΦΕΚ 98/Α'/2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

γ) Του π.δ. 167/2005 «Οργανισμός του Υπουργείου Μα¬ 
κεδονίας - Θράκης» (ΦΕΚ 220/Α'/2005). 

δ) Του π.δ. 358/1986 «Καθορισμός αρμοδιοτήτων του 
Υπουργείου Βόρειας Ελλάδας» (ΦΕΚ 158/Α'/1986). 

2. Τις ειδικές, έκτατες και επείγουσες υπηρεσιακές 
ανάγκες για το έτος 2007 εκ των οποίων προκύπτει 
η ανάγκη υπερωριακής απασχόλησης των υπαλλήλων 
του Υπουργείου Μακεδονίας - Θράκης όπως φαίνεται 
παρακάτω αναλυτικά κατά Διεύθυνση και Αυτοτελές 
Τ μήμα: 

α) Μέχρι είκοσι τρεις (23) υπάλληλοι της Διεύθυνσης 
Διοίκησης για την διεκπεραίωση εργασιών οι οποίες 
αφορούν τα ακόλουθα: 

• Θέματα της Διεύθυνσης για τα οποία απαιτείται 
συνεργασία πέραν του κανονικού ωραρίου με την πο¬ 
λιτική ηγεσία του Υ-ΜΑΘ. 

• Ενέργειες για τη στελέχωση των υπηρεσιών του 
Υ-ΜΑΘ με προσωπικό κάθε σχέσης εργασίας καθώς και 
για την εκπαίδευση - επιμόρφωση των υπαλλήλων. 

• Κατάρτιση προσχεδίου του προϋπολογισμού και 
παρακολούθηση εκτέλεσης αυτού. 

• Εργασίες καθαριότητας, συντήρησης και καλής λει¬ 
τουργίας των κτιρίων (Διοικητήριο και Κυβερνείο) και 
εργασίες που σχετίζονται με την κίνηση των οχημάτων 
του Υ.ΜΑ.Θ, τόσο για την εξυπηρέτηση του ίδιου του 
Υπουργείου, όσο και μετακινήσεις κυβερνητικών κλιμα¬ 
κίων και ξένων αποστολών που επισκέπτονται τον χώρο 
ευθύνης του Υ.ΜΑ.Θ. 

• Εργασίες ελέγχου και νομικής τεκμηρίωσης των 
συμβάσεων που αφορούν το Υ-ΜΑΘ, καθώς συνδρομή 
σε θέματα κοινοβουλευτικού ελέγχου. 

• Αντιμετώπιση εκτάκτων ή απρόβλεπτων προβλη¬ 
μάτων που προκύπτουν από τη λειτουργία και τη συ¬ 
ντήρηση του τεχνολογικού εξοπλισμού και λογισμικού 
του Υ.ΜΑ.Θ. 

β) Μέχρι έναν (1) υπάλληλο της Διεύθυνσης Παλλαϊ¬ 
κής Αμυνας - Πολιτικής Σχεδίασης Έκτακτης Ανάγκης 
(Π.ΑΜ. - Π.Σ.Ε.Α.), για την αντιμετώπιση θεμάτων πολι¬ 
τικής προστασίας, που προκύπτουν από απρόβλεπτα 
φυσικά φαινόμενα ή τεχνολογικά αίτια. 

γ) Μέχρι έναν (1) υπάλληλο της Διεύθυνσης Οικονομίας 
και Τουριστικής Ανάπτυξης για το σχεδίασμά και προ¬ 
γραμματισμό της Δ' Προγραμματικής Περιόδου όσον 
αφορά στο Υπουργείο Μακεδονίας - Θράκης και για 
τη χάραξη της πολιτικής οικονομικής και τουριστικής 
ανάπτυξης στο χώρο ευθύνης του Υ-ΜΑΘ. 

δ) Μέχρι έναν (1) υπάλληλο της Διεύθυνσης Παιδείας 
Πολιτισμού και Κοινωνικής Προστασίας για την παρακο¬ 
λούθηση και εφαρμογή της Κυβερνητικής Πολιτικής για 
την παιδεία, τη νέα γενιά και την ανάπτυξη σύγχρονου 
πολιτισμού στο χώρο της Μακεδονίας και Θράκης. 

ε) Μέχρι δύο (2) υπαλλήλους της Διεύθυνσης Περι¬ 
βάλλοντος και Υποδομών για το συντονισμό των περι¬ 
φερειακών υπηρεσιών, δημοσίων έργων και την κατάρ¬ 
τιση προγραμμάτων κατασκευής, στο χώρο ευθύνης 
του Υπουργείου. 

στ) Μέχρι έναν (1) υπάλληλο της Διεύθυνσης Εξωτερι¬ 
κών Αμυνας Ασφάλειας και Δικαιοσύνης για διεκπεραίω¬ 
ση θεμάτων οργανωτικού και λειτουργικού συντονισμού 
των δράσεων, των διεθνών σχέσεων και της διεθνούς 
συνεργασίας δημοσίων και ιδιωτικών φορέων, που δρα¬ 
στηριοποιούνται στο χώρο ευθύνης του Υπουργείου. 

ζ) Μέχρι έναν (1) υπάλληλο του Γ ραφείου Δημοσίων 
Σχέσεων, Τύπου και Εθιμοτυπίας, για την αντιμετώπιση 
των εποχικών, εκτάκτων και επειγουσών υπηρεσιακών 
αναγκών και συγκεκριμένα για τις ανάγκες διοργάνωσης 
εκδηλώσεων, και φιλοξενίας επισήμων προσώπων. 

η) Μέχρι έναν (1) υπάλληλο του Αυτοτελούς Τμή¬ 
ματος Επιθεώρησης και Συντονισμού των Υπηρεσιών 
του Υ-ΜΑΘ και των Εποπτευόμενων Φορέων για την 
αντιμετώπιση αναγκών παρακολούθησης, ελέγχου και 
συντονισμού των υπηρεσιών του Υ-ΜΑΘ και των επο¬ 
πτευόμενων νομικών προσώπων. 

3. Το γεγονός ότι για την αντιμετώπιση των παραπάνω 
αναγκών επιβάλλεται να απασχολούνται έως τριάντα 
ένας (31) υπάλληλοι του Υπουργείου Μακεδονίας - Θρά¬ 
κης μηνιαίως έως εξήντα (60) ώρες ανά υπάλληλο. 

4. Το γεγονός, ότι από την απόφαση αυτή προκαλείται 


δαπάνη ύψους έως 133.920,00 ευρώ περίπου στον ΚΑΕ 
0511 σε βάρος τακτικού προϋπολογισμού του Υ.ΜΑ-Θ. 
του ειδικού φορέα 25/110 και οι εγγεγραμμένες πιστώ¬ 
σεις στον παρακάτω ΚΑΕ επαρκούν, αποφασίζουμε: 

1. Εγκρίνουμε την καθιέρωση υπερωριακής εργασίας 
για το χρονικό διάστημα από 1.1.2007 μέχρι 31.12.2007, 
για μέχρι εξήντα (60) ώρες μηνιαίως ανά υπάλληλο του 
Υπουργείου Μακεδονίας - Θράκης, και συνολικά για 
μέχρι 22.320 ώρες για το ανωτέρω χρονικό διάστημα, 
για τους μνημονευόμενους στο σκεπτικό της παρούσας 
λόγους, ως εξής: 

α) για κάθε υπάλληλο και για μέχρι είκοσι τρεις (23) 
υπαλλήλους της Διεύθυνσης Διοίκησης. 

β) για μέχρι έναν (1) υπάλληλο της Διεύθυνσης Παλλα¬ 
ϊκής Αμυνας - Πολιτικής Σχεδίασης έκτακτης Ανάγκης 
(Π.Α.Μ.-Π.Σ.Ε.Α.). 

γ) για μέχρι έναν (1) υπάλληλο της Διεύθυνσης Οικο¬ 
νομίας και Τουριστικής Ανάπτυξης. 

δ) για μέχρι έναν (1) υπάλληλο της Διεύθυνσης Παι¬ 
δείας Πολιτισμού και Κοινωνικής Προστασίας. 

ε) για μέχρι δύο (2) υπαλλήλους της Διεύθυνσης της 
Διεύθυνσης Περιβάλλοντος και Υποδομών. 

στ) για μέχρι έναν (1) υπάλληλο της Διεύθυνσης Εξω¬ 
τερικών Αμυνας Ασφάλειας και Δικαιοσύνης. 

ζ) για μέχρι έναν (1) υπάλληλο του Γ ραφείου Δημοσίων 
Σχέσεων, Τύπου και Εθιμοτυπίας. 

η) για μέχρι έναν (1) υπάλληλο του Αυτοτελούς Τμή¬ 
ματος Επιθεώρησης και Συντονισμού των Υπηρεσιών 
του Υ-ΜΑΘ και των Εποπτευόμενων Φορέων. 

Οι ανωτέρω υπάλληλοι θα προσφέρουν, πέρα από τις 
ώρες υποχρεωτικής απασχόλησης, υπερωριακή εργασία 
απογευματινών ωρών και μέχρι την 22η ώρα, όλες της 
ημέρες της εβδομάδας. 

2. Η κατανομή των ωρών απασχόλησης του προσω¬ 
πικού, ως ανωτέρω, θα γίνεται κάθε φορά ανάλογα με 
τις ανάγκες της Υπηρεσίας. Ο αριθμός των εν λόγω 
υπαλλήλων μπορεί να αυξάνεται, σύμφωνα με τις ανά¬ 
γκες της Υπηρεσίας, με ανάλογη μείωση των ωρών 
υπερωριακής εργασίας με την προϋπόθεση ότι δεν θα 
γίνει υπέρβαση των συνολικών ωρών οι οποίες εγκρί- 
νονται με την παρούσα. 

3. Υπεύθυνος, για την παρακολούθηση και έλεγχο 
πραγματικής παροχής της υπερωριακής απασχόλησης, 
ο οποίος και θα βεβαιώνει με πράξη του, ορίζεται ο 
Προϊστάμενος της Διεύθυνσης Διοίκησης. 

4. Η απόφαση αυτή έχει αναδρομική ισχύ ενός (1) μήνα 
από τη δημοσίευσή της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Ιανουάριου 2007 

Ο ΥΠΟΥΡΓΟΣ 

ΓΕΩΡΓΙΟΣ ΚΑΛΑΝΤΖΗΣ 
-♦- 

Αριθμ. 08/ΔΤΑ/24548 (4) 

Διόρθωση της υπ’ αριθμ. 20103/31.8.2006 απόφασης του 
Γ. Γ. Περιφέρειας Αττικής σχετικά με την έγκριση 
πρόσληψης πέντε (5) ατόμων με σύμβαση μίσθωσης 
έργου στον Δήμο Βουλιαγμένης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω- 

ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Τις διατάξεις του άρθρου 15 παρ.1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α76.8.2004). 

4. Την υπ’ αριθμ. 8605+8565+8562/10.5.2006 εισηγητική 
έκθεση του Γ. Γ. Περιφ. Αττικής. 

5. Την από 21.3.2006 βεβαίωση του Νομικού Συμβούλου 
Βουλιαγμένης Παπαβασιλείου Δ., σύμφωνα με την οποία 
οι αιτούμενες συμβάσεις του Δήμου αποτελούν γνήσι¬ 
ες συμβάσεις έργου και δεν υποκρύπτουν συμβάσεις 
εξαρτημένης εργασίας. 

6. Το υπ’ αριθμ. οικ.45372/23.8.2006 έγγραφο του ΥΠΕΣ- 
ΔΔΑ, με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ. 1/2-20/14847/7.8.2006 απόφαση της επιτροπής 
του άρθρου 2 παρ.1 της ΠΥΣ 55/1998 και την υπ’ αριθμ. 
45441/22.8.2006 απόφαση κατανομής του Υφυπουργού 
Εσωτερικών Δημόσιας Διοίκησης και Αποκέντρωσης 
σχετικά με την έγκριση συμβάσεων μίσθωσης έργου για 
τους Πρωτοβάθμιους ΟΤΑ της Περιφέρειάς μας. 

7. Την υπ’ αριθμ. 20103/31.8.2006 απόφαση του Γ. Γ. Πε¬ 
ριφέρειας Αττικής, σχετικά με την έγκριση πρόσληψης 
πέντε (5) ατόμων με σύμβαση μίσθωσης έργου στον 
Δήμο Βουλιαγμένης. 

8. Το υπ’ αριθμ. 9969/23.10.2006 έγγραφο του Δήμου 
Βουλιαγμένης, με το οποίο ζητείται η συμπλήρωση της 
ανωτέρω απόφασης του Γ. Γ. Περιφέρειας Αττικής, ως 
προς το μέρος που αφορά την κάλυψη δαπάνης των 
συμβάσεων έργου και συγκεκριμένα ότι αυτή θα καλυ¬ 
φθεί και από τον υπό κατάρτιση προϋπολογισμό του 
οικονομικού έτους 2007, σύμφωνα και με τις υπ’ αριθμ. 
53/2006 και 54/2006 αποφάσεις του Δ.Σ. Βουλιαγμένης, 
αποφασίζουμε: 

Διορθώνουμε στο ορθόν την υπ’ αριθμ. 20103/31.8.2006 
απόφαση του Γ. Γ. Περιφέρειας Αττικής, σχετικά με 
την πρόσληψη πέντε (5) ατόμων με σύμβαση μίσθωσης 
έργου, χρονικής διάρκειας ενός (1) έτους, στο Δήμο Βου¬ 
λιαγμένης, ως προς το μέρος που αφορά την κάλυψη 
δαπάνης των συμβάσεων έργου η οποία θα καλυφθεί 
από τον εγκεκριμένο προϋπολογισμό του Δήμου Βου¬ 
λιαγμένης οικονομικού έτους 2006 και από τον υπό 
κατάρτιση προϋπολογισμό του οικονομικού έτους 2007, 
σύμφωνα και με τις υπ’ αριθμ. 53/2006 και 54/2006 απο¬ 
φάσεις του Δ.Σ. Βουλιαγμένης, δεδομένου ότι η διάρκεια 
των ανωτέρω συμβάσεων λήγουν στο έτος 2007. 

Κατά τα λοιπά ισχύει όπως έχει η αρχική απόφαση 
του Γ. Γ. Περιφέρειας Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 2 Νοεμβρίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 08/ΔΤΑ/24741 (5) 

Διόρθωση της υπ’ αριθμ. Τ .Τ .20103/31.8.2006 απόφασης του 
Γ. Γ. Περιφέρειας Αττικής σχετικά με την έγκριση πρό¬ 
σληψης πέντε (5) ατόμων με σύμβαση μίσθωσης έργου 
στον Αθλητικό Οργανισμό Δήμου Βουλιαγμένης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 


ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τ ις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α76.8.2004), 

4. Την υπ’ αριθμ. 8605+8565+8562/10.5.2006 εισηγητική 
έκθεση του Γ. Γ. Περιφ. Αττικής. 

5. Την από 27.3.2006 βεβαίωση του Νομικού Συμβούλου 
Βουλιαγμένης Παπαβασιλείου Δ., σύμφωνα με την οποία 
οι αιτούμενες συμβάσεις του Νομικού Προσώπου απο¬ 
τελούν γνήσιες συμβάσεις έργου και δεν υποκρύπτουν 
συμβάσεις εξαρτημένης εργασίας 

6. Το υπ’ αριθμ. οικ. 45372/23.8.2006 έγγραφο του 
ΥΠΕΣΔΔΑ, με το οποίο μας γνωρίζει την ΔΙΠΠ/Φ. 
ΕΓΚΡ.1/320/14847/7.8.2006 απόφαση της επιτροπής 
του άρθρου 2 παρ. 1 της ΠΥΣ 55/1998 και την υπ’ 
αριθμ. 45441/22.8.2006 απόφαση κατανομής του 
Υφυπουργού Εσωτερικών Δημόσιας Διοίκησης και 
Αποκέντρωσης σχετικά με την έγκριση συμβάσεων 
μίσθωσης έργου για τους Πρωτοβάθμιους ΟΤΑ της 
Περιφέρειας μας. 

7. Την υπ’ αριθμ. Τ.Τ.20103/31.8.2006 απόφαση του Γ. Γ. 
Περιφέρειας Αττικής, σχετικά με την έγκριση πρόσλη¬ 
ψης πέντε (5) ατόμων με σύμβαση μίσθωσης έργου στον 
Αθλητικό Οργανισμό Δήμου Βουλιαγμένης. 

8. Το υπ’ αριθμ. 199/24.10.2006 έγγραφο του Αθλητικού 
Οργανισμού Δήμου Βουλιαγμένης, με το οποίο ζητεί¬ 
ται η συμπλήρωση της ανωτέρω απόφασης του Γ.Γ. 
Περιφέρειας Αττικής, ως προς το μέρος που αφορά 
την κάλυψη δαπάνης των συμβάσεων έργου και συ¬ 
γκεκριμένα ότι αυτή θα καλυφθεί και από τον υπό κα¬ 
τάρτιση προϋπολογισμό του Α.Ο. Δήμου Βουλιαγμένης 
οικονομικού έτους 2007, σύμφωνα και με την υπ’ αριθμ. 
16/2006 απόφαση του Δ.Σ. του Α.Ο. Δήμου Βουλιαγμένης, 
αποφασίζουμε: 

Διορθώνουμε στο ορθόν την υπ’ αριθμ. Τ.Τ.20103/ 
31.8.2006 απόφαση του Γ. Γ. Περιφέρειας Αττικής, σχε¬ 
τικά με την πρόσληψη πέντε (5) ατόμων με σύμβαση 
μίσθωσης έργου, χρονικής διάρκειας ενός (1) έτους, 
στον Αθλητικό Οργανισμό Δήμου Βουλιαγμένης, ως 
προς το μέρος που αφορά την κάλυψη δαπάνης των 
συμβάσεων έργου η οποία θα καλυφθεί από τον εγκε¬ 
κριμένο προϋπολογισμό του Αθλητικού Οργανισμού 
Δήμου Βουλιαγμένης οικονομικού έτους 2006 και από 
τον υπό κατάρτιση προϋπολογισμό οικονομικού έτους 
2007, σύμφωνα και με την υπ’ αριθμ. 16/2006 απόφαση 
του Δ.Σ. του Αθλητικού Οργανισμού Βουλιαγμένης, δε¬ 
δομένου ότι η διάρκεια των ανωτέρω συμβάσεων λήγει 
στο έτος 2007. 

Κατά τα λοιπά ισχύει όπως έχει η αρχική απόφαση 
του Γ. Γ. Περιφέρειας Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 2 Νοεμβρίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

Αριθμ. 14582 (6) 

Α. Κατάργηση του Νομικού Προσώπου στην Κοινότητα 
Αγιάσματος Ν. Καβάλας με την επωνυμία «Σχολική 
Επιτροπή Πρωτοβάθμιας Εκπαίδευσης Αγιάσματος» 
που συστάθηκε με την υπ’ αριθμ. 3959/1.4.1991 (ΦΕΚ 
799/τ. Β730.9.1991) απόφαση του Νομάρχη Καβάλας 
και του Νομικού Προσώπου με την επωνυμία «Σχο¬ 
λική Επιτροπή Πρωτοβάθμιας Εκπαίδευσης Κοινότη¬ 
τας Πηγών» στην Κοινότητα Πηγών Ν. Καβάλας, που 
συστάθηκε με την υπ’ αριθμ. 1644/10.4.1991 (ΦΕΚ 470/ 
τ.Β728.6.1991) απόφαση του Νομάρχη Καβάλας και 
Β. Σύσταση στο Δήμο Κεραμωτής Ν. Καβάλας ίδιου Νομικού 
Προσώπου με την επωνυμία «Ενιαία Σχολική Επιτροπή 
Πρωτοβάθμιας Εκπαίδευσης Αγιάσματος- Πηγών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του άρθρου 203 του π.δ. 410/1995 (ΔΚΚ). 

β. Του άρθρου 5 του ν. 1894/1990 (ΦΕΚ 110/Α71990). 

γ. Της παρ. 10 του άρθρου 6 του ν. 2503/1997 (ΦΕΚ 
107/Α') «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

δ. Των άρθρων 1 και 16 του ν. 2539/1997 (ΦΕΚ 244/Α') «Συ¬ 
γκρότηση της Πρωτοβάθμιας Τοπικής Αυτοδιοίκησης». 

ε. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98), σχε¬ 
τικά με τον έλεγχο των δαπανών που προκαλούν οι 
κανονιστικές διοικητικές πράξεις. 

2. Την υπ’ αριθμ. 3959/1.4.1991 (ΦΕΚ 799/τ.Β730.9.1991) 
απόφαση του Νομάρχη Καβάλας περί συστάσεως στην 
Κοινότητα Αγιάσματος Ν. Καβάλας ιδίου Νομικού Προ¬ 
σώπου με την επωνυμία «Σχολική Επιτροπή Πρωτο¬ 
βάθμιας Εκπαίδευσης Αγιάσματος» και την υπ’ αριθμ. 
1644/10.4.1991 (ΦΕΚ 470/τ.Β728.6.1991 απόφαση του Νο¬ 
μάρχη Καβάλας περί συστάσεως στην Κοινότητα Πηγών 
Ν. Καβάλας Νομικού Προσώπου ιδίου Νομικού Προσώ¬ 
που με την επωνυμία «Σχολική Επιτροπή Πρωτοβάθμιας 
Εκπαίδευσης Κοινότητας- Πηγών». 

3. Την υπ’ αριθμ. 185/2006 απόφαση του Δημοτικού 
Συμβουλίου Δήμου Κεραμωτής περί: Α Κατάργησης του 
ιδίου Νομικού Προσώπου στην Κοινότητα Αγιάσματος 
Ν. Καβάλας με την επωνυμία «Σχολική Επιτροπή Πρω¬ 
τοβάθμιας Εκπαίδευσης Αγιάσματος» που συστάθηκε 
με την υπ’ αριθμ. 3959/1.4.1991 (ΦΕΚ 799/τ.Β730.9.1991) 
απόφαση του Νομάρχη Καβάλας και του Νομικού Προ¬ 
σώπου με την επωνυμία «Σχολική Επιτροπή Πρωτοβάθ¬ 
μιας Εκπαίδευσης Κοινότητας Πηγών» στην Κοινότητα 
Πηγών Ν. Καβάλας, που συστάθηκε με την υπ’ αριθμ. 
1644/10.4.1991 (ΦΕΚ 470/τ.Β728.6.1991) απόφαση του Νο¬ 
μάρχη Καβάλας και Β. Σύσταση στο Δήμο Κεραμωτής 
Ν. Καβάλας ιδίου Νομικού Προσώπου με την επωνυμία 
«Ενιαία Σχολική Επιτροπή Πρωτοβάθμιας Εκπαίδευσης 
Αγιάσματος- Πηγών». 

4. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας Α.Μ.Θ. «Μεταβίβαση αρμοδιο¬ 
τήτων στους Δ/ντές Τοπικών Αυτ/σεων και στους Τμη- 
ματάρχες των ιδίων Υπηρεσιών», αποφασίζουμε: 

1. Α) Καταργούμε το Νομικό πρόσωπο με την επω¬ 
νυμία «Σχολική Επιτροπή Πρωτοβάθμιας Εκπαίδευσης 


Αγιάσματος» στην Κοινότητα Αγιάσματος Ν. Καβάλας 
που συστάθηκε με την υπ’ αριθμ. 3959/1.4.1991 (ΦΕΚ 799/ 
τ.Β730.9.1991) απόφαση του Νομάρχη Καβάλας και το 
Νομικό Πρόσωπο με την επωνυμία «Σχολική Επιτροπή 
Πρωτοβάθμιας Εκπαίδευσης Πηγών» στην Κοινότητα 
Πηγών Ν. Καβάλας, που συστάθηκε με την υπ’ αριθμ. 
1644/10.4.1991 (ΦΕΚ 470/τ.Β728.6.1991) απόφαση του Νο¬ 
μάρχη Καβάλας & 

Β) Συστήνουμε στο Δήμο Κεραμωτής του Νομού Καβά¬ 
λας Νομικό Πρόσωπο με την επωνυμία: «Ενιαία Σχολική 
Επιτροπή Πρωτοβάθμιας Εκπαίδευσης Αγιάσματος-Πη- 
γών», ως εξής: 

Αρθρο Ιο 

Σκοπός του Νομικού Προσώπου είναι: 
α. Η διαχείριση των πιστώσεων που διατίθενται για 
την τις λειτουργικές δαπάνες καθαριότητας, θέρμαν¬ 
σης, φωτισμού, ύδρευσης, τηλεφώνου, αποχέτευσης, 
αναλωσίμων υλικών κ.λπ. 

β. Η εκτέλεση μικρών έργων για επισκευή και συντή¬ 
ρηση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ. Η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουρ¬ 
γία τους και γενικότερα η λήψη όλων των μέτρων που 
κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

Άρθρο 2 

Διοίκηση 

Το νομικό πρόσωπο διοικείται από 7/μελές Διοικητικό 
Συμβούλιο, αποτελούμενο από: 

α Από ένα Δημοτικό Σύμβουλο με τον αναπληρωτή 
του. 

β. Τους Προέδρους των Τοπικών Συμβουλίων Αγιάσμα¬ 
τος και Πηγών αναπληρούμενους αντίστοιχα από έναν 
Δημοτικό Σύμβουλο κάτοικο Αγιάσματος και Πηγών, 
γ. Τον Δ/ντή του Δημοτικού Σχολείου Αγιάσματος, 
δ. Τον Δ/ντή του Νηπιαγωγείου Πηγών, 
ε. Δύο Εκπροσώπους του Συλλόγου Γονέων και Κηδε¬ 
μόνων Δημοτικού Σχολείου - Νηπιαγωγείου Αγιάσματος - 
Πηγών, κάτοικοι ο ένας Αγιάσματος και ο άλλος Πηγών. 

Όλοι οι Δημοτικοί Σύμβουλοι μέλη του Δ.Σ. ορίζονται 
με απόφαση του Δημ. Συμβουλίου στην αρχή της δη¬ 
μοτικής περιόδου. 

Η θητεία των μελών του Διοικητικού Συμβουλίου του 
Νομικού Προσώπου ακολουθεί την δημοτική περίοδο, 
ενώ η θητεία του πρώτου Διοικητικού Συμβουλίου λή¬ 
γει με την λήξη της θητείας της παρούσας δημοτικής 
περιόδου. 

Ο Πρόεδρος ορίζεται από το Δήμαρχο μεταξύ των 
επτά (7) μελών. 

Αρθρο 3 

Πόροι του Νομικού Προσώπου είναι: 
α. Η μηνιαία επιχορήγηση του Δήμου, 
β. Η ετήσια επιχορήγηση του Κράτους, 
γ. Οι κάθε είδους εισφορές, δωρεές, κληρονομιές, 
κληροδοσίες. 

ε. Οι εισπράξεις από το αντίτιμο των παρεχομένων 
πραγμάτων ή υπηρεσιών. 

στ. Οι πρόσοδοι από την περιουσία του. 

Αρθρο 4 

Περιουσία του Νομικού Προσώπου είναι: η περιουσία, 
κινητή και ακίνητη, που ανήκει στο προ της ενοποίησης 
Νομικά Πρόσωπα και μεταβιβάζεται συνολικά στο νέο. 

Αρθρο 5 

Εκπροσώπηση 

Το νομικό πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις της παρούσης δεν προκαλείται δα¬ 
πάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 9 Ιανουάριου 2007 

Με εντολή Γενικού Γραμματέα Περιφέρειας 
Η Διευθύντρια κ.α.α. 

Ν. ΑΔΑΜΙΔΗΣ 

-♦- 

Αριθμ. 3781 (7) 

Σύσταση Γραφείου Οικονομικής Διοίκησης 
και Διαχείρισης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107/97/ 
τ · Α ")■ 

2. Τις διατάξεις του ν. 2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και 
άλλες διατάξεις». 

3. Την υπ’ αριθμ. 4486/12.9.1997 απόφαση του Γενικού 
Γ ραμματέα Περιφέρειας Ηπείρου. 

4. Τ ις ανάγκες της Διεύθυνσης Ελέγχου Συντήρησης 
Έργων, αποφασίζουμε: 

Συστήνουμε Γ ραφείο Οικονομικής Διοίκησης - Διαχεί¬ 
ρισης στη Διεύθυνση Ελέγχου Συντήρησης Έργων της 
Περιφέρειας Ηπείρου με αρμοδιότητες: 

1. Την κατάρτιση, εκτέλεση και τροποποίηση του προ¬ 
ϋπολογισμού της Διεύθυνσης. 

2. Την εκκαθάριση αποδοχών και κάθε είδους απο¬ 
ζημιώσεων, οδοιπορικών, για το τακτικό και έκτακτο 
προσωπικό της Διεύθυνσης. 

3. Τη διαχείριση κάθε δαπάνης για την εκτέλεση των 
έργων, την προμήθεια κάθε μηχανήματος, υλικού εφο¬ 
δίου ή άλλου περιουσιακού στοιχείου, την επισκευή και 
συντήρηση κτιρίων, εγκαταστάσεων, οχημάτων, μηχα¬ 
νημάτων κ.λπ. 

Η στελέχωση του εν λόγω Γ ραφείου θα γίνει με από¬ 
φαση του Προϊσταμένου της Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Δεκεμβρίου 2006 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 


(8) 

Συμπλήρωση της σύνθεσης των Πολιτικών και Ποινι¬ 
κών Τμημάτων του Αρείο Πάγου, για το δικαστικό 
έτος 2006-2007. 

ΑΡΕΙΟΣ ΠΑΓΟΣ ΟΛΟΜΕΛΕΙΑ 
(ΑΠΟΦΑΣΗ 33/2006) 

Σήμερα 20 Δεκεμβρίου 2006, ημέρα Τετάρτη και ώρα 
12.00 στο κατάστημα του Αρείου Πάγου συνήλθε, ύστε¬ 
ρα από νόμιμη πρόσκληση, η, κατά τα άρθρα 90 του 
Συντάγματος και 23 του Κώδικα Οργανισμού Δικαστηρί¬ 
ων και Κατάστασης Δικαστικών Λειτουργών, διοικητική 
ολομέλεια στην οποία έλαβαν μέρος οι: Ρωμύλος Κε- 
δίκογλου - Εισηγητής, Πρόεδρος Αρείου Πάγου, Γεώρ- 
γιος Σανίδάς, Εισαγγελέας Αρείου Πάγου, Πολύκαρπος 
Βούλγαρης, Γεώργιος Σαραντινός, Σπυρίδων Κολυβάς 
- Εισηγητής, Στέφανος Γαβράς, Δημήτριος Λοβέρδος, 
Γεώργιος Χλαμπουτάκης, Δημήτριος Κυριτσάκης, Αντι¬ 
πρόεδροι του Αρείου Πάγου, Νικόλαος Κασσαβέτης, 
Χρήστος Γεωργαντόπουλος, Αχιλλέας Νταφούλης, Ανα¬ 
στάσιος - Φιλητάς Περίδης, Ελένη Μαραμαθά, Δημήτρι- 
ος Κιτρίδης, Βασίλειος Ρήγας, Ηρακλής Κωνσταντινίδης, 
Γεώργιος Καλαμίδας, Ιωάννης Παπανικολάου, Γεώργι¬ 
ος Καράμπελας, Μιχαήλ Δέτσης, Δημήτριος Κανελλό- 
πουλος, Δημήτριος Δαλιάνης, Ρένα Ασημακοπούλου, 
Κωνσταντίνος Κούκλης, Ηλίας Γιαννακάκης, Γρηγόριος 
Μάμαλης, Πλαστήρας Αναστασάκης, Εμμανουήλ Κα- 
λούδης, Ελένη Παναγιωτάκη, Αιμιλία Λίτινα, Αντώνιος 
Παπαθεοδώρου, Αθανάσιος Θεμέλης, Μάριος - Φώτιος 
Χατζηπανταζής, Γ εώργιος Πετράκης, Ειρήνη Αθανασίου, 
Παναγιώτης Παρτσιλίβας, Ιωάννης - Σπυρίδων Τέντες, 
Σπυρίδων Ζιάκας, Αλέξανδρος Νικάκης, Χαράλαμπος 
Ζώης, Δημήτριος Πατινίδης, Χαράλαμπος Παπαηλιού, 
Χαράλαμπος Δημάδης, Αθανάσιος Κουτρομάνος, Θεο¬ 
δώρα Γκοϊνη, Βασίλειος Λυκούδης, Βασίλειος Κουρκάκης 
και Ελευθέριος Νικολόπουλος, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι και Αρε¬ 
οπαγίτες. 

Παραστάθηκε ως γραμματέας της Ολομέλειας η δικα¬ 
στική υπάλληλος του Αρείου Πάγου Ιωάννα Τσίπουρά. 

Η Διοικητική Ολομέλεια συνήλθε σε Συμβούλιο προ- 
κει-μένου: α) να επικυρώσει την υπ’ αριθμ. 173/23.10.2006 
πράξη του Προέδρου του Αρείου Πάγου, όσον αφορά 
στη λειτουργία των ποινικών τμημάτων του Αρείου Πά¬ 
γου και β) να συμπληρώσει τη σύνθεση των πολιτικών 
και ποινικών τμημάτων του Αρείου Πάγου όπως αυτή 
αποφασίσθηκε στις 8 Ιουνίου 2006 (υπ’ αριθμ. 8/2006 
απόφαση) και στις 6.9.2006 (υπ’ αριθμ. 31/2006 απόφαση) 
με την τοποθέτηση σε τμήματα των προαχθέντων στο 
βαθμό του Αρεοπαγίτη Αναστασίου Λιανού και Γεωρ- 
γίου Γιαννούλη με την υπ’ αριθμ. 171/15.12.2006 απόφαση 
του Ανωτάτου Δικαστικού Συμβουλίου. 

Οι Εισηγητές Ρωμύλος Κεδίκογλου, Πρόεδρος του 
Αρείου Πάγου και Σπυρίδων Κολυβάς, Αντιπρόεδρος 
του Αρείου Πάγου, εισηγήθηκαν όσα αναφέρονται στο 
διατακτικό. 

Ο Εισαγγελέας του Αρείου Πάγου Γ εώργιος Σανίδάς 
πρότεινε να γίνουν δεκτές οι προτάσεις των Εισηγητών 
και αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά το άρθρο 23 παρ. 4 του ν. 1756/1988, όπως αντικα- 
ταστάθηκε με το άρθρο 3 ν. 3346/2005 «Με απόφαση της 

Ολομέλειας σε συμβούλιο, που δημοσιεύεται στην Εφημε¬ 
ρίδα της Κυβερνήσεως, γίνεται η σύνθεση των τμημάτων, 
με κατανομή σε αυτά των μελών του Αρείου Πάγου. Για 
την κατανομή λαμβάνονται υπόψη οι προτιμήσεις των 
Αντιπροέδρων και των Αρεοπαγιτών, όπως και η αρχαι¬ 
ότητά τους, προκειμένου να υπηρετούν σε κάθε τμήμα 
και αρχαιότεροι Αρεοπαγίτες. Κατά την κατανομή μπορεί 
να ορίζονται για κάθε τμήμα και αναπληρωτές Αρεοπα¬ 
γίτες που υπηρετούν σε άλλα τμήματα. Ο Πρόεδρος του 
Αρείου Πάγου μπορεί κατά τη διάρκεια του δικαστικού 
έτους να συμπληρώνει τη σύνθεση ορισμένων τμημάτων 
από άλλα τμήματα, εφόσον αυτό επιβάλλεται από ειδικές 
υπηρεσιακές ανάγκες. Η πράξη αυτή του Προέδρου έχει 
προσωρινή ισχύ μέχρι να ληφθεί σχετική απόφαση από 
την Ολομέλεια, η οποία πρέπει να συγκληθεί προς τούτο 
μέσα σε τριάντα ημέρες και η απόφαση να δημοσιευθεί 
στην Εφημερίδα της Κυβερνήσεως». 

1. Σύμφωνα με την ανωτέρω διάταξη η Ολομέλεια 
που συνήλθε σε Συμβούλιο αφού έλαβε υπόψη την υπ’ 
αριθμ. 173/23.10.2006 πράξη του Προέδρου του Αρείου 
Πάγου στην οποία αναφέρεται ότι δεν έχει ολοκληρωθεί 
η προβλεπόμενη διαδικασία για τη λειτουργία του Ζ' 
Ποινικού Τμήματος του Αρείου Πάγου και ότι δεν έχουν 
προσδιορισθεί υποθέσεις για εκδίκαση στο νέο τμήμα 
αυτό κατά τους μήνες Νοέμβριο και Δεκέμβριο 2006 
καθώς και την ασθένεια του Αντιπροέδρου του Αρείου 
Πάγου Γεωργίου Σαραντινού αποφασίζει τη συμμετοχή 
των μελών του Ζ' Ποινικού Τμήματος στις συνεδριάσεις 
των Ε' και ΣΤ' Ποινικών Τμημάτων του Αρείου Πάγου, 
κατά τις δικασίμους των μηνών Νοεμβρίου και Δεκεμ¬ 
βρίου 2006, ως εξής: Στις συνεδριάσεις του Ε' Ποινικού 
Τμήματος των μηνών Νοεμβρίου και Δεκεμβρίου που θα 
γίνουν υπό την προεδρία του Αντιπροέδρου του Αρείου 
Πάγου Πολύκαρπου Βούλγαρη θα λάβουν μέρος οι Αρε¬ 
οπαγίτες Βασίλειος Κουρκάκης και Ελευθέριος Νικολό- 
πουλος. Στις συνεδριάσεις του ΣΤ' Ποινικού Τμήματος 
των μηνών Νοεμβρίου και Δεκεμβρίου που θα γίνουν 
υπό την προεδρία του Αντιπροέδρου του Αρείου Πάγου 
Δημητρίου Κυριτσάκη θα λάβουν μέρος οι Αρεοπαγίτες 
Γρηγόριος Μάμαλης και Θεοδώρα Γκοϊνη. 

2. Σε εκτέλεση της ίδιας διάταξης η Ολομέλεια που 
συνήλθε σε συμβούλιο πρέπει να συμπληρώσει τη σύν¬ 
θεση των τμημάτων του Αρείου Πάγου, με τοποθέτηση 
σ’ αυτά των προαχθέντων στο βαθμό του Αρεοπαγίτη 
με την υπ’ αριθμ. 171/15.12.2006 απόφαση του Ανωτά- 
του Δικαστικού Συμβουλίου Αναστασίου Λιανού και 
Γ εωργίου Γ ιαννούλη. Η Ολομέλεια αφού άκουσε τον 
Εισηγητή Πρόεδρο του Αρείου Πάγου Ρωμύλο Κεδίκο- 
γλου αποφάσισε ομόφωνα την τοποθέτηση των νεο- 
προαχθέντων Αρεοπαγιτών Αναστασίου Λιανού στο Ε' 
τμήμα στη θέση του παραιτηθέντος από την Υπηρεσία 
Αρεοπαγίτη Ιωάννη Βερέτσου και Γ εωργίου Γ ιαννούλη 
στο ΣΤ' τμήμα στη θέση του παραιτηθέντος από την 
Υπηρεσία Αρεοπαγίτη Αλέξανδρου Κασιώλα. 

Συνεπώς η σύνθεση όλων των τμημάτων του Αρείου 
Πάγου για το τρέχον δικαστικό έτος έως 30.6.2007 είναι 
η αναφερόμενη στο διατακτικό της παρούσας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

1) Συμπληρώνει τη σύνθεση των τμημάτων του Αρείου 
Πάγου, που αποφασίστηκε με τις αποφάσεις 8 και 31 
του έτους 2006, για το δικαστικό έτος 2006-2007, ως 
εξής: 


ΠΟΛΙΤΙΚΑ ΤΜΗΜΑΤΑ 

ΑΤ ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και οκτώ 
Αρεοπαγίτες, ήτοι οι: Δημήτριος Λοβέρδος, Αντιπρόε¬ 
δρος του Αρείου Πάγου, ως Πρόεδρος και 1) Βασίλειος 
Ρήγας, 2) Γεώργιος Καλαμίδας, 3) Δημήτριος Κανελλό- 
πουλος, 4) Διονύσιος Γιαννακόπουλος, 5) Ελένη Πανα- 
γιωτάκη, 6) Ιωάννης - Σπυρίδων Τέντες, 7) Χαράλαμπος 
Παπαηλιού και 8) Χαράλαμπος Δημάδης, Αρεοπαγίτες, 
ως μέλη του. 

Α2' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και έξι 
Αρεοπαγίτες, ήτοι οι: Γ εώργιος Χλαμπουτάκης, Αντιπρό¬ 
εδρος του Αρείου Πάγου, ως Πρόεδρος και 1) Νικόλαος 
Κασσαβέτης, 2) Ιωάννης Παπανικολάου, 3) Δημήτριος 
Δαλιάνης, 4) Ρένα Ασημακοπούλου, 5) Χαράλαμπος 
Ζώης και 6) Αθανάσιος Κουτρομάνος, Αρεοπαγίτες, ως 
μέλη του. 

ΒΤ ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και πέ¬ 
ντε Αρεοπαγίτες, ήτοι οι: Στέφανος Γαβράς, Αντιπρό¬ 
εδρος του Αρείου Πάγου, ως Πρόεδρος, και 1) Γεώργι- 
ος Καράμπελας, 2) Εμμανουήλ Καλούδης, 3) Χρήστος 
Αλεξόπουλος, 4) Ειρήνη Αθανασίου και 5) Αλέξανδρος 
Νικάκης, Αρεοπαγίτες, ως μέλη του. 

Β2' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και πέ¬ 
ντε Αρεοπαγίτες, ήτοι οι: Σπυρίδων Κολυβάς, Αντιπρό¬ 
εδρος του Αρείου Πάγου, ως Πρόεδρος και 1) Ανδρέας 
Μαρκάκης, 2) Ηλίας Γιαννακάκης, 3) Αθανάσιος Οεμέλης, 
4) Μάριος - Φώτιος Χατζηπανταζής και 5) Σπυρίδων 
Ζιάκας, Αρεοπαγίτες, ως μέλη του. 

Γ' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και επτά 
Αρεοπαγίτες, ήτοι οι: Βασίλειος Νικόπουλος, Αντιπρόε¬ 
δρος του Αρείου Πάγου, ως Πρόεδρος και 1) Γ εώργιος 
Καπερώνης, 2) Σταύρος Γαβαλάς, 3) Ιωάννης Ιωαννίδης, 
4) Μίμης Γραμματικούδης, 5) Λεωνίδας Ζερβομπεάκος, 
6) Μιχαήλ ©εοχαρίδης και 7) Ζήσης Βασιλόπουλος, Αρε¬ 
οπαγίτες, ως μέλη του. 

Δ' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και επτά 
Αρεοπαγίτες, ήτοι οι: Αθανάσιος Κρητικός, Αντιπρόε¬ 
δρος του Αρείου Πάγου, ως Πρόεδρος και 1) Αχιλλέας 
Νταφούλης, 2) Ελένη Μαραμαθά, 3) Πλαστήρας Ανα- 
στασάκης, 4) Αντώνιος Παπαθεοδώρου, 5) Γ εώργιος Πε- 
τράκης, 6) Παναγιώτης Παρτσιλίβας και 7) Δημήτριος 
Πατινίδης, Αρεοπαγίτες, ως μέλη του. 

ΠΟΙΝΙΚΑ ΤΜΗΜΑΤΑ 

Ε' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και 
τέσσερις Αρεοπαγίτες, ήτοι οι: Πολύκαρπος Βούλγα- 
ρης, Αντιπρόεδρος του Αρείου Πάγου, ως Πρόεδρος 
και 1) Δημήτριος Κιτρίδης, 2) Ηρακλής Κωνσταντινίδης, 
3) Κωνσταντίνος Κούκλης και 4) Αναστάσιος Λιανός, 
Αρεοπαγίτες, ως μέλη του. 

ΣΤ' ΤΜΗΜΑ: Στο τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και τέσ¬ 
σερις Αρεοπαγίτες, ήτοι οι: Γ εώργιος Σαραντινός, Αντι¬ 
πρόεδρος του Αρείου Πάγου, ως Πρόεδρος και 1) Μιχαήλ 
Δέτσης, 2) Αιμιλία Λίτινα, 3) Βασίλειος Λυκούδης και 4) 
Γ εώργιος Γ ιαννούλης, Αρεοπαγίτες, ως μέλη του. 

Ζ' ΤΜΗΜΑ: Στο Τμήμα αυτό θα υπηρετήσουν ένας 
Αντιπρόεδρος του Αρείου Πάγου, ως Πρόεδρος και 
τέσσερις Αρεοπαγίτες, ήτοι οι: Δημήτριος Κυριτσάκης, 
Αντιπρόεδρος του Αρείου Πάγου, ως Πρόεδρος και 1) 
Γρηγόριος Μάμαλης, 2) Θεοδώρα Γκοϊνη, 3) Βασίλειος 
Κουρκάκης και 4) Ελευθέριος Νικολόπουλος, Αρεοπα¬ 
γίτες, ως μέλη του. 

Περαιτέρω, αποφασίσθηκε, ομόφωνα, ότι ως αναπληρω¬ 
τές Αρεοπαγίτες για κάθε τμήμα θα καλούνται οι εξής: 

1. Οι τρεις μη κωλυόμενοι νεότεροι Αρεοπαγίτες του 
Α '2 τμήματος ως αναπληρωτές της σύνθεσης του ΑΊ 
τμήματος και αντίστροφα. 

2. Οι τρεις μη κωλυόμενοι νεότεροι Αρεοπαγίτες του 
ΒΤ τμήματος ως αναπληρωτές της σύνθεσης του Β '2 
τμήματος και αντίστροφα. 

3. Οι τρεις μη κωλυόμενοι νεότεροι Αρεοπαγίτες του 
Δ' τμήματος ως αναπληρωτές της σύνθεσης του Γ' 
τμήματος και αντίστροφα. 

4. Οι τρεις μη κωλυόμενοι νεότεροι Αρεοπαγίτες εκά- 
στου ποινικού τμήματος ως αναπληρωτές της σύνθεσης 
των άλλων ποινικών τμημάτων. 


2) Αποφασίζει τη συμμετοχή των μελών του Ζ' Ποινι¬ 
κού Τμήματος στις συνεδριάσεις των Ε' και ΣΤ' Ποινι¬ 
κών Τμημάτων του Αρείου Πάγου, κατά τις δικασίμους 
των μηνών Νοεμβρίου και Δεκεμβρίου 2006, ως εξής: 
Στις συνεδριάσεις του Ε' Ποινικού Τμήματος των μηνών 
Νοεμβρίου και Δεκεμβρίου που θα γίνουν υπό την προε¬ 
δρία του Αντιπροέδρου του Αρείου Πάγου Πολύκαρπου 
Βούλγαρη θα λάβουν μέρος οι Αρεοπαγίτες Βασίλειος 
Κουρκάκης και Ελευθέριος Νικολόπουλος. Στις συνεδρι¬ 
άσεις του ΣΤ' Ποινικού Τμήματος των μηνών Νοεμβρίου 
και Δεκεμβρίου που θα γίνουν υπό την προεδρία του 
Αντιπροέδρου του Αρείου Πάγου Δημητρίου Κυριτσάκη 
θα λάβουν μέρος οι Αρεοπαγίτες Γ ρηγόριος Μάμαλης 
και θεοδώρα Γ κοϊνη. 

Κρίθηκε, αποφασίστηκε και εκδόθηκε στην Αθήνα, 
στις 20 Δεκεμβρίου 2006. 

Ο Πρόεδρος 
ΡΩΜΥΛΟΣ ΚΕΔΙΚΟΓΛΟΥ 

